**MUNICIPIUL SATU MARE**

**CABINET VICEPRIMAR**

**Nr. 6850/31.01.2024**

Tămășan-Ilieș Cristina, Viceprimar al municipiului Satu Mare,

În temeiul prevederilor art. 136 alin.(1) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, îmi exprim inițiativa în promovarea unui proiect de hotărâre având ca obiect ,,darea în folosință gratuită a imobilului în suprafață de 174,76 mp, situat în municipiul Satu Mare, B-dul Sănătății, Bl. K21 către Agenția Națională Antidrog-Centrul de Prevenire, Evaluare și Consiliere Antidrog Satu Mare”, proiect în susținerea căruia formulez prezentul,

**REFERAT DE APROBARE**

 Prin adresa depusă de către Agenția Națională Antidrog, înregistrată la Primăria municipiului Satu Mare sub nr. 4660/22.01.2024, se solicită acordarea dreptului de folosință gratuită a imobilului situat în municipiul Satu Mare, str. Sănătății Bl. K1, în vederea continuării desfășurării activității Centrului de Prevenire, Evaluare și Consiliere Antidrog Satu Mare, imobil care a fost deținut în baza unui contract de comodat, care își încetează efectele la data de 15.03.2024.

 Centrul de Prevenire, Evaluare și Consiliere Antidrog Satu Mare, este reprezentantul în teritoriu al Agenției Naționale Antidrog și desfășoară activități de prevenire și asistență a consumatorilor de droguri, în acest sens având nevoie de un spațiu adecvat.

 Imobilul solicitat aparține domeniului privat al municipiului Satu Mare, având o suprafață de 174,76 mp, nr. de inventar 103472 și valoarea de inventar 290,625.64 lei.

 Având în vedere cele de mai sus și ținând cont de bunele relații de colaborare între cele două instituții, propunem spre analiză și aprobare Consiliului local, darea în folosință gratuită a spațiului în suprafață de 174,76 mp din imobilul situat în municipiul Satu Mare, str. Sănătății Bl. K21, Agenției Naționale Antidrog Satu Mare, pe o perioadă de 1(un) an, cu posibilitatea de prelungire.

 Față de cele consemnate mai sus, raportat și la prevederile din Codul administrativ potrivit cărora consiliul local hotărărește darea în folosință gratuită a bunurilor proprietatea privată a Municipiului, propun spre analiza şi aprobarea Consiliului Local proiectul de hotărâre în forma prezentată de executiv.

 Urmare a celor menționate mai sus, propun spre analiza şi aprobarea Consiliului Local prezentul proiect de hotărâre.

 **Iniţiator proiect**

**Viceprimar,**

 **Tămășan-Ilieș Cristina**

Munich Diana/2 ex